Document ID: /roh_data/filtered/fineweb-2-filterrobots_roh.jsonl.gz/31419

Luzi Steier, il president da la cooperativa Chascharia Savognin e conturn, ha confermà che la chascharia vegn serrada la fin da l'onn.
Cun quai che la Bergsenn SA surprenda vinavant ils radund 2 milliuns liters latg da Savognin e conturn ha stuì vegnir chattà in nov lieu dad elavuraziun. En in contract che vala enfin la fin dal 2017 è la chascharia Surselva a Mustèr s'obligada da far quai.
Mustér ha capacitad per il latg da Savognin
En la Sennaria Surselva SA a Mustér haja quai avunda capacitad per ils radund dus milliuns literss latg ad onn dals purs da Savognin, ha ditg Marcel Singer, il maina fatschenta da la Bergsenn SA. Actualmain vegn il latg anc elavurà en la chascharia a Savognin, ch’è en possess da la societad dals purs.
La Bergsenn SA è ina filiala da la Mifroma/Migros. En il Grischun producescha ella il mument chaschiel a Savognin ed a Mustér.
Avegnir intschert per la chascharia da Savognin
Per la cooperativa dals purs èsi per il mument betg cler, sche la chascharia resta serrada per adina. Entaifer la societad saja il tenor, da betg dar si la chascharia dad in di sin l’auter, ha ditg Luzi Steier.
RR novitads 17:00 / 08.07.2016 12:00